Canposanpiero

Canpo San Piero xe on comun de 12 211 abitanti de ła provincia de Pàdova.

El 20 lujo del 2009 el Presidente de ła Repùblica Giorgio Napolitano el ghe ga conferìo el titoło de sità.

 Storia 
Fin dai tinpi pì remoti, Canpo San Piero ga avuo na serta importansa cuałe cołonia romana posta longo ła via Aureliaco parcorso Pàdova-Rexana-Axoło-Pederoba; ma el periodo de major valensa xe sta rajunto daspò el Miłe, col dominio dei feudatari che del ga ciapà el nome del logo. Inte el 1013 l'imperatore Enrico I el gavea conceso el teritorio al cavałier Tiso che, proclamàtose vasało del patriarca de Aquileja, el ga fato tirar su un casteło e el ga dà orìxene a ła poténte dinastia de Canpo San Piero.Mauro Varotto. In bicicletta tra Padova e Bassano. Ediciclo Editore, 1998. pag. 85

El sito el ga ciapà col tempo inportansa stratèxica, el xe stà fortifegà e difexo co terapiéni, fosai, òpare de muradura; de tałe compleso - un vèro casteło feudałe - deso resta łe do bełe tore medioevałi de matuni: ła Tore del Rełojo e ła Tore de ła Roca o del Munisipio, oltre a ła Roca stésa, pì volte ristruturà e deso denominada Pałaso Tiso, sede Munisipałe.

I longhi anni de guere e scorerie de exersiti guelfi e ghibełini i xe finidi inte el 1405 co ła cadua de ła signoria Cararese par òpara de ła Serenìsima; el dominio de Venesia ła ga portà a tuto el teritorio bonìfeghe fondiarie e un mejoramento de łe condision de vita de łe popołasion. On ùltimo sachejo Canpo San Piero ło ga avuo inte el 1512 par òpara de Masimilian d'Austria e dei cołejadi de ła liga de Cambrai che i gaveva moso guera a ła Repùblica Vèneta. Daspò el borgo el ga perso ła so importansa miłitare e col ténpo casteło e fortifegasion i xe stai smantełai. Xe naseste numaroxe bełe viłe patrisie dei Querini, Gritti, Barbarigo e ła canpagna ła se ga richida de ordenai rùsteghi dai grandi portegai.

Na caraterìstega de ła Canpo San Piero de oncó xe de averghe łe tre parochie divixe infrà łe diòcexi de Pàdova e de Trevixo; ła Ceza parochiałe de San Marco ła partien a ła prima méntre San Piéro e ła Ceza de Santa Maria Asunta inte ła frasion de Rùstega łe xe inte ła diòcexi de Trevixo.Pàjina del comun su łe céxe Xe da menxionare anca la Ceza dei Frati e el Santuario de ła Nogara, tuti e do ligai a Sant'Antonio da Padoa.

 Evołusion demogràfega 

 Note 

Categoria:Comuni de ła provincia de Pàdoa